28.10.2011 Jurnalul Oficial al Uniunii Europene L 281/5 REGULAMENTUL DE PUNERE ÎN APLICARE (UE) NR. 1085/2011 AL COMISIEI din 27 octombrie 2011 de modificare a Regulamentului (CE) nr. 501/2008 de stabilire a normelor de aplicare a Regulamentului (CE) nr. 3/2008 al Consiliului privind acţiunile de informare și promovare pentru produsele agricole pe piața internă și în țările terțe COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă şi în țările terţe (!), în special articolul 15, întrucât: (1) Regulamentul (CE) nr. 501/2008 al Comisiei (?) prevede reguli pentru elaborarea, selecţia, implementarea, finanțarea și verificarea programelor menționate la articolul 6 din Regulamentul (CE) nr. 3/2008. Pentru a spori eficiența schemei, trebuie să li se ofere organizațiilor profesionale şi interprofesionale oportu- nitatea de a depune de două ori pe an programe care se implementează pe piața internă și în țările terțe. Calendarul de depunere şi selecție trebuie modificat pentru a da încă o șansă programelor care au fost respinse în prima rundă. Pentru a facilita tranziția spre un nou calendar de prezentare şi selecţie, trebuie să se stipuleze că cel pentru prima prezentare a programelor în 2012 nu va fi afectat de respectivele modificări. Pentru a reduce sarcinile administrative inutile, trebuie abolită dispoziția conform căreia trebuie trimise Comisiei o serie de documente (o copie a contractului încheiat cu organizaţiile care formulează propuneri și dovada depunerii garanției de bună execuție; o copie a contractului încheiat cu organismul de punere în aplicare; copii ale tuturor cererilor de plată în avans şi dovada depunerii garanției de bună execuție; şi rapoartele trimes- triale privind executarea contractului), cu excepția cazului în care Comisia solicită acest lucru. Trebuie să se specifice că mesajele referitoare la impactul unui produs asupra sănătății trebuie avizate de autoritatea națională competentă în materie de sănătate publică și că materialul aprobat de statul membru trebuie trimis Comisiei. Prin urmare, Regulamentul (CE) nr. 501/2008 trebuie modificat în consecință. 3, 5.1.2008, p. 1. OL O L 147, 6.6.2008, p. 3. (6) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Regulamentul (CE) nr. 501/2008 se modifică după cum urmează: 1. La articolul 4 alineatul (3), al doilea paragraf se înlocuiește cu următorul text: „Mesajele care fac referire la astfel de efecte trebuie să fie acceptate de autoritatea națională competentă în materie de sănătate publică.” 2. La articolul 8 alineatul (1), al doilea paragraf se înlocuiește cu următorul text: „Organizațiile profesionale şi interprofesionale din Uniune care reprezintă sectoarele vizate (denumite în continuare «organizații care formulează propuneri) își prezintă programele statului membru nu mai târziu de 30 septembrie (prima prezentare de programe) și 15 aprilie (a doua prezentare de programe). Pentru anul 2012, prima prezentare de programe se poate face până la 30 noiembrie 2011.” 3. Articolul 11 se modifică după cum urmează: (a) la alineatul (1), primul paragraf se înlocuieşte cu următorul text: „(1) Statele membre comunică Comisiei lista prevăzută la articolul 9 alineatul (1), incluzând, după caz, lista organismelor de punere în aplicare selectate dacă acestea au fost deja alese în conformitate cu articolul 8 alineatul (3), precum şi o copie a programelor. Lista se transmite atât pe cale electronică, cât și prin poștă şi trebuie să parvină Comisiei nu mai târziu de 30 noiembrie în cazul primei prezentări de programe şi 15 iunie în cazul celei de-a doua prezentări de programe.”;